A Disney rengeteget fizet riválisáért | VS.hu
20171214-VS-88155-a-disney-rengeteget-fizet-rivalisaert
A Disney rengeteget fizet riválisáért
MTI - 2017. december 14., csütörtök 22:42
Gazdaság Üzlet HÍR Disney 21st Century Fox Fox News Rupert Murdock USA felvásárlás
Hatról ötre csökken a legnagyobb amerikai filmstúdiók száma.
A The Walt Disney 52,4 milliárd dollárért felvásárolja az ausztrál médiamogul, Rupert Murdock tulajdonában lévő 21st Century Fox film-, televíziós- és nemzetközi üzleti vállalkozását, illetve a Twentieth Century Fox film- és kábelhálózatát.
Az ügylet után öt nagy hollywoodi filmes vállalat marad: a Walt Disney, a Warner Brothers, a Universal Studios, a Sony Pictures és a Paramount.
A 21st Century Fox tulajdonosai minden egyes részvényük után 0,2745 Disney-részvényt kapnak. A Disney átvállalja a 21st Century Fox 13,7 milliárd dolláros adósságát is. Robert Iger marad a The Walt Disney Co. elnök-vezérigazgatója 2021 végéig.
A 21st Century Foxból kiveszik a Fox Broadcasting televíziós hálózatot, amelynek egyebek között a Fox News Channel és a Fox Business Network is a tagja. Ezeket új vállalatban egyesítik, részvényeit a tervek szerint tőzsdére viszik.